
Várandósok száma: 26
Csecsemők száma: 17
1-3 évesek száma: 41
3-6 évesek száma: 88

Gondozandó családok száma: 143

     -    Ellátandó intézmények száma: 3
                    egy óvoda 3 csoporttal, 72 gyermekkel
                    egy iskola 8 osztályban 202 fővel
                    és egy bölcsőde 2 csoporttal

-	Iskolai szűrések folyamatosak, páros osztályok teljeskörű szűrése megtörtént, kampányoltások során a védőoltásokat minden érintett gyermek megkapta. A tanév folyamán több gyermek került az intézménybe, amely az oltások miatt is nehézséget jelentett. Tisztasági vizsgálatok az elírásoknak megfelelő gyakorisággal, valamint az érintett osztályok esetében soron kívül megtörténtek. Előadások tartása az intézmény igényei szerint történt.

. Alapszűrések végzése a vonatkozó módszertani irányelv szerint:
- testi fejlődés (súly, hossz, mellkörfogat),
- pszichomotoros, mentális, szociális fejlődés,
- érzékszervek működése (látásélesség, színlátás, hallás),
- BCG-heg ellenőrzése,
- mozgásszervek szűrése (lúdtalp, gerincelváltozások),
- golyvaszűrés,
- vérnyomásmérés.
2. A gyermekek, tanulók személyi higiénéjének ellenőrzése, testi, szellemi fejlődésük ellenőrzése, regisztrálása. (kötelezően a I. V. VII. VIII. IX. XI. osztályban)
Gondozás
	A kiszűrt tanulókat gondozásba veszi és állapotát nyomon követi
	Figyelemmel kíséri az eü. vagy szociális okból veszélyeztetett tanulókat,
	a gyógyászati segédeszközöket használó tanulókat, meggyőzi őket az eszköz viselésének fontosságáról
	Szükség esetén kéri a területileg illetékes védőnő családlátogatást
	Magatartási problémákkal küzdők számára foglalkozások szervezése
3. Elsősegélynyújtás.
4. Az orvosi vizsgálatok előkészítése, közvetlen segítése, végeztével a szükséges fertőtlenítés elvégzése
5. A krónikus betegek, magatartási zavarokkal küzdők életvitelének segítése.

6. Kiemelt feladata az egészségfejlesztés/nevelés, elsősorban az egészséges életmód támogatása, a népegészségügyi program és az iskolai egészségfejlesztési terv megvalósulása érdekében
7. Részvétel az egészségtan oktatásában, osztályfőnöki órákon, elsősorban az alábbi témákban:
a) az egészséggel kapcsolatos alapismeretek (személyi higiéne, egészséges életmód,   
     betegápolás, elsősegélynyújtás),
b) családtervezés, fogamzásgátlás,
c) szülői szerep, csecsemőgondozás,
d) szenvedélybetegségek megelőzése.
8. Kapcsolattartás a szülőkkel (szülői értekezlet, családlátogatás).

9. Tanfolyamok, klubok vezetése ( csecsemőápolás, elsősegélynyújtás, tini klub),

10. Közreműködés a fogászati szűrések szervezésében, bonyolításában, az iskolai szabadidő 
      tevékenységben, túrákon, táboroztatásokon ellátja a munkakörébe tartozó feladatokat

11. Alkalmassági vizsgálatok 
     Pályaválasztás segítése.
     Testneveléssel, sporttal, gyógytestneveléssel kapcsolatos, isk. eü. feladatok ellátása
     Közreműködés a pályaalkalmassági vizsgálatokban, tanácsadás

12. Közegészségügyi és járványügyi feladatok
     A védőoltásokkal kapcsolatos szervezési, előkészítési feladatok elvégzése 
     Tisztasági vizsgálatot negyedévente, tetvesség esetén szükség szerint
     Járványügyi előírások ellenőrzése, szükség esetén intézkedés
     Étkeztetés ellenőrzése
     Hiányosságok észlelésekor javaslattétel a hibák megszüntetésére, illetve jelentési  
     Kötelezettség esetén annak megtétele

13. Környezet-egészségügyi feladatok
       Tantermek, gyakorlati helyek, tornatermek egyéb kiszolgáló helységek ellenőrzése, 
       hiányosságok észlelése, jelzése.

-	Gyermekjóléti szolgálatokkal való együttműködés folyamatos. Több esetben vált szükségessé a kapcsolat felvétele, 1 család esetében jelzéssel éltem a Szolgálat felé gyermekelhanyagolás miatt. Rendszeresek a közös családlátogatások, esetmegbeszélések.

-	Tanácsadást  178 alkalommal tartottam.. 
Tanácsadási látogatottság: várandós megjelenés: 36
				Csecsemő megjelenés:.105
				1-3 éves megjelenés: 146
				3-6 éves megjelenés: 114
				Nővédelmi megjelenés: 72

Háziorvossal az együttműködés jó, folyamatosan konzultálunk az érintett gyermekek ügyében. Kampányoltás 6 alkalommal volt az iskolában, valamint a pótoltásokat is gördülékenyen ( az iskolával való jó együttműködésnek is köszönhetően) sikerült megoldani.

Gyermekorvossal havonta tartottunk tanácsadást, megjelenések száma: 134 fő volt.

Karitatív tevékenységként ruhát és játékokat juttattam el az arra igényt tartó családoknak, valamint a tanácsadóban is lehetőség van ruhák válogatására.

 Családlátogatás, tanácsadás nyújtása
1) a nővédelem, ezen belül
a) a családtervezéssel kapcsolatos tanácsadás,
b) az anyaságra való felkészülés segítése,
c) a lakossági célzott szűrővizsgálatok szervezésében részvétel;
Nővédelmi tanácsadáson megjelentek száma: 72

2) a várandós anyák gondozása a külön jogszabályban foglaltak szerint;

3) a gyermekágyas időszakban segítségnyújtás és tanácsadás az egészségi állapottal, az életmóddal, szoptatással, valamint a családtervezéssel kapcsolatban;

4) a gyermekek születéstől - beiskolázásig terjedő gondozása, ennek során
a) a családlátogatás, védőnői tanácsadás keretében folyamatos, célzott és szükséglet szerinti gondozás végzése, továbbá a harmonikus szülő-gyermek kapcsolat kialakulásának, a gyermek nevelésének és a szocializációjának segítése, valamint a gyermek fejlődéséhez igazodóan az egészséges életmódhoz szükséges ismeretek nyújtása,
b) az újszülöttek, a koraszülöttek, a kis súllyal születettek, valamint az egészségi és környezeti ok miatt veszélyeztetett csecsemők és gyermekek pszichoszomatikus fejlődésének fokozott figyelemmel kísérése és segítése,
c) a szoptatás és az anyatejes táplálás fokozott figyelemmel kísérése, az anyatejjel való táplálás szorgalmazása különösen az első 6 hónapban, az anya tanítása a szoptatás helyes technikájára, a tejelválasztás fokozásának és fenntartásának módjaira,
d) a  szűrővizsgálatok elvégzése a módszertani ajánlások alapján és az észlelt eltérésről a házi gyermekorvos, illetve a háziorvos (a továbbiakban: háziorvos) írásban történő értesítése,
e) a gyermek fejlődését veszélyeztető tényező észlelésekor a háziorvos, illetve a gyermekjóléti szolgálat haladéktalan értesítése mellett a veszélyeztetett gyermek és családjának fokozott gondozásba vétele,
f) a család felkészítése a beteg csecsemő és gyermek otthoni ápolására,
g) az egészségi ok miatt fokozott gondozást igénylő, a krónikus beteg, a fogyatékos személyek jogairól és esélyegyenlőségük biztosításáról szóló 1998. évi XXVI. törvény 4. §-ának a) pontja szerinti fogyatékossággal élő, valamint a magatartási zavarokkal küzdő gyermek és családja életviteléhez segítségnyújtás és tanácsadás együttműködve a háziorvossal és szükség esetén más illetékes szakemberekkel,
h) a családok tájékoztatása az életkorhoz kötött védőoltások fontosságáról, a védőoltások szervezése, nyilvántartása, jelentése a külön jogszabályban, módszertani levélben foglaltak szerint;
5) az óvodában a védőnői feladatok végzése, az oktatási intézményben a tanulók ellátása a külön jogszabályban foglaltak szerint; 
Egészséghéten foglalkozások tartása mindhárom csoportban.

6) az oktatási intézménybe nem járó otthon gondozott tanköteles korú gyermek gondozása;

7) családgondozás keretében, mivel családgondozó szakvédőnői diplomával is rendelkezem:
a) a gondozott családban előforduló egészségi, mentális és környezeti veszélyeztetettség megelőzése, felismerése érdekében segítségnyújtás a helyes életvitelhez, a harmonikus, szerető családi környezet kialakításához,
b) soron kívüli családlátogatás végzése az iskolavédőnő írásbeli jelzése alapján,
c) a gyermekjóléti szolgálat és a háziorvos értesítése, illetve hatósági eljárás kezdeményezése a gyermek bántalmazása, súlyos elhanyagolása, a gyermek önmaga által előidézett súlyos veszélyeztető magatartása vagy egyéb súlyos veszélyeztető ok fennállása esetén,
d) figyelemfelhívás a népegészségügyi szűrővizsgálaton történő megjelenés fontosságára, továbbá tájékoztatás az önkéntesen igénybe vehető ajánlott szűrővizsgálatokról,
e) tájékoztatás az állami, civil karitatív családtámogatási formákról és lehetőségekről;

8) az egyéni és közösségi egészségfejlesztési, egészségvédelmi programok tervezésében, szervezésében és megvalósításában részvétel.

Pöttöm klub foglalkozásain előadások, évszaknak, ünnepeknek megfelelő foglalkozások zajlottak. 
Kiemelném még, hogy az anyatejes táplálás arányszáma az országos átlag felett van körzetemben.
2023-ban is voltak beköltöző családok, ami az oltóanyag beszerzést bonyolította, többletfeladatot jelentett, viszont az elköltözések száma is magasabb. Megemelkedett az örökbefogadott gyermekek száma is, amely szintén sok utánajárást igényel. 
A Szülőknek köszönhetően rengeteg gyermekruhát, játékot kaptam, melyeket rászoruló családoknak sikerült tovább adni. Köszönöm az Önkormányzatnak, hogy az ideiglenes tárolást is sikerült megoldani.
Rendszeresen tartottam szülésre felkészítést a családoknak. Az apás szülésre való felkészítés nagyon fontos eleme a programnak.  
Státuszvizsgálatok végzésében igyekszem a családokhoz igazodni, ezért gyakran előfordul, hogy az intézménybe járó gyermekek vizsgálata 16-18 óra között történtek a tanácsadóban. Ennek a lehetőségnek a szülők kifejezetten örülnek, hisz így nem kell szabadságot kivenniük arra a napra. 
Telefonon szinte mindig elérhető vagyok, hétvégeken és néha éjszaka is hívnak kétségbeesett szülők. Tulajdonképpen 0-24 órában teljesítem, amit vállaltam, segítem és támogatom a családjaimat. 
A területen történő közlekedést saját gépkocsival oldom meg, amit saját erőből finanszírozok. A terület nagy kiterjedésű, hisz a hegyben/külterületen is sok családom lakik. A legtávolabb lévő családomhoz gyalogosan 2,5 óra az út oda és ugyanannyi vissza, így egy napba, adminisztrációval együtt, szinte csak 1 családlátogatás férne bele. 
2023. október elsejével visszaköltöztem az új építésű tanácsadóba, a Jegenye sorra. a levegő páratartalma magas, reggel fojtó, de penész egyenlőre nem jelent meg a falakon.

A munkáltatói jogkört 2023.07.01-től a Zala Vármegyei Szent Rafael Kórház gyakorolja. Úgy gondolom, minden érintettnek nehéz volt az átállás, de minden részről segítőkészséget tapasztaltam, és ezt ezúton is köszönöm az Önkormányzatnak.
 A nehézségek ellenére is azt mondom, hogy a legszebb hivatás az enyém, mert a fantasztikus Szülők és a csodálatos, okos, és mosolygós Gyermekek feledtetnek minden nehézséget, értük mindent megtennék. 

Zalakaros, 2024.04.11.                                               





                                                                                                                                   dr. Heller Péterné
  					                                                                           területi védőnő

